গতবারের ইনকাম ট্যাক্স রিটার্ন ফাইল করতে গিয়ে করিনা কপূর খান আবিষ্কার করেছিলেন যে, তাঁর অ্যাকাউন্ট হ্যাক্‌ড হয়েছে। সেই হ্যাকার এতদিন পরে পুলিশের জালে।
করিনার ইনকাম ট্যাক্সের ই-ফাইলিং অ্যাকাউন্ট থেকে সেই হ্যাকার আগে থেকেই রিটার্ন ফাইল করে বসেছিল! জানতে পেরে পুলিশে অভিযোগ দায়ের করেছিলেন নায়িকা। এতদিনে সেই ব্যক্তি ধরা পড়েছে। জানা গিয়েছে, অপরাধী একজন কেন্দ্রীয় সরকারি কর্মচারী। অনলাইনে নায়িকার প্যান নম্বর পেয়ে জালিয়াতি করে সে। করিনার ফোন নম্বর পেতেই নাকি সে দুষ্কর্মটি করেছিল! যদিও জামিনে আপাতত ছাড়া পেয়েছে সেই ব্যক্তি।